Source: https://nastope.sk/2019/05/24/nevinni-z-obzaloby-v-kauze-pozemkovej-mafie-zostal-pamflet-nezmyslov/?utm_source=rss&utm_medium=rss&utm_campaign=nevinni-z-obzaloby-v-kauze-pozemkovej-mafie-zostal-pamflet-nezmyslov
Timestamp: 2020-06-06 16:58:04+00:00

Document:
NEVINNÍ! Z obžaloby v kauze POZEMKOVEJ MAFIE zostal pamflet nezmyslov
ZOSTÁVAJÚ ZA MREŽAMI! Štvorica sudcov a podnikateľ…
Bývalé sudkyne Maruniaková a Repáková zostávajú na…
od Ivan Mego 24. mája 2019 24. mája 2019
Gang zlodejov roky kradol s použitím desiatok falšovaných preukazov totožnosti a celej stajne bielych koní stovky hektárov prvotriednych pozemkov v Bratislave a okolí. Takéto a mnohé iné titulky sa objavili v médiách v súvislosti s kauzou takzvanej pozemkovej mafie. Prípady ukradnutých pozemkov vyšetrovali takmer desať rokov. Špecializovaný trestný súd po necelom roku rozhodol. Obžalovaní sú nevinní!
Jozef Drag: Recidivista a policajt v jednej osobe je aktuálne v policajnom pátraní
Na začiatku celej kauzy je jediné meno – Jozef Drag. Meno tohto muža verejnosť pozná ako spisovateľa Dorela Levrona, alebo ako Jozefa Patocza. Najviac však pri predstavovaní tohto muža zarezonuje, ak o ňom prezradíme, že je to presne ten muž, ktorý bol šesťkrát súdne trestaný a potom ho Róbert Kaliňák zamestnal v špecializovanom policajnom útvare známom ako Odbor zvláštnych operatívnych činností. Práve Jozef Drag bol hlavným svedkom v kauze takzvanej Pozemkovej mafie. Pre jeho svedectvo zadržali a obvinili 16 ľudí. Drag, ktorý bol najskôr v kauze s podvodnými prevodmi pozemkov v Rusovciach obvinený ako hlavný organizátor a hlava zločineckej skupiny, sa znenazdajky stal svedkom a usvedčoval ľudí, ktorých mal riadiť. Policajtom, ale aj prokuratúre sa tento muž, spájaný so zločineckou skupinou sýkrovcov veľmi páčil. Na základe jeho výpovedí skutočne odhalili miliónové podvody s pozemkami aj bytmi. Prokurátor po takmer desiatich rokoch vyšetrovania podal obžalobu so šestnástimi menami obvinených na súd. Nechýbalo medzi nimi meno starostu Rusoviec Dušana Antoša, bývalého príslušníka Slovenskej informačnej služby Michala Hrbáčka, ale aj muža spájaného s bratislavským podsvetím Radoslava Zimčáka a iných.
Jozef Drag: Skončil v putách pre podvody
Obžalobu predložili na súd minulý rok v júni. Sudca Špecializovaného trestného súdu postupne vypočúval všetkých zainteresovaných. Od obžalovaných až po poškodených. Dokazovanie pred súdom sa zrejme neodohrávalo podľa predstáv prokuratúry. Tá totiž celú žalobu postavila na svedectve Jozefa Draga. Toto svedectvo a dôkazy sa však postupne ukázali ako poriadne deravé. Po jedenástich mesiacoch senát Špecializovaného trestného súdu vyniesol nad kauzou Pozemkovej mafie verdikt. „Zo šestnástich obžalovaných uznal súd vinné dve osoby, ktorým uložil podmienečné tresty. Zvyšných obžalovaných súd spod obžaloby oslobodil, nakoľko nebolo dokázané, že skutky spáchali obžalovaní. Prokurátor sa proti verdiktu odvolal, rozsudok preto nie je právoplatný,“ informovala NASTOPE.SK hovorkyňa špecializovaného trestného súdu Katarína Kudjáková. Dvaja muži, ktorí obišli s podmienečným trestom sa pred súdom priznali k účasti na podvode. Ich podiel na trestnej činnosti bol však minimálny.
Dragov podraz
Kauza Pozemkovej mafie sa prokuratúre na súde teda úplne rozsypala. Recidivista a bývalý policajt v jednej osobe spravil totiž obžalobe škrt cez rozpočet. Jozef Drag pred súdom odmietol vypovedať a potvrdiť svoju výpoveď z prípravného konania z dôvodu, že by si mohol privodiť trestné stíhanie. Tento Dragov úhybný manéver bol pre všetkých ľudí v súdnej sieni doslova šokujúci. Predseda senátu bývalého člena špeciálneho policajného útvaru upozornil, že je ako svedok povinný vypovedať. Dragovo rozhodnutie sa však napriek upozorneniu sudcu nezmenilo. Práve tento moment rozhodol o osude celého megaprocesu. Súd totiž nemohol prihliadať na Dragovo svedectvo, pre ktoré obžalovali šestnásť ľudí. Prokuratúra tak podľa súdu, neuniesla ťarchu dôkazov. Súd preto nemal inú možnosť, len vyhlásiť obžalovaných za nevinných.
Obvinia Draga z podvodov?
Podľa advokátov by po Dragovom odmietnutí vypovedať, malo nasledovať zrušenie jeho dohody s prokuratúrou, ktorá ho akoby za odmenu, ďalej nestíhala. Advokáti tvrdia, že Jozef Drag by mal byť teraz obvinený ako hlavný organizátor podvodných prevodov pozemkov v Rusovciach. Nasledovať by tiež podľa nich malo skúmanie toho, akú úlohu v celej veci zohrávali Dragovi riadiaci dôstojníci, ktorí boli v čase podvodov s pozemkami jeho nadriadenými v Odbore zvláštnych operatívnych činností. Zaujímavosťou je, že práve vďaka kauze Pozemkovej mafie sa jednoznačne preukázalo, že Jozef Drag bol, ako recidivista zamestnaný v polícii.
V pátraní
Jozef Drag je dnes dokonca v hľadáčiku polície. Lovci lebiek po ňom pátrajú od februára tohto roku. Meno Jozefa Draga figuruje vo viacerých súdnych procesoch. Všetky trestné stíhania sa týkajú podvodov s pozemkami alebo bytmi. Najväčšia kauza, do ktorej je Drag zapletený, sa na Okresnom súde Bratislava I. pojednáva viac ako desať rokov. Ak máte akékoľvek informácie o pohybe Jozefa Draga oznámte to policajtom.
Jozef Dragpátraniepozemková mafiasúd0
Ivan Mego 23. januára 2020
Mimoriadne pátranie sa skončilo! Radoslav, ktorý strieľal na priateľku je mŕtvy
Ivan Mego 19. júla 2019 19. júla 2019
DEFINITÍVNY VERDIKT! Hossu dostal za zabitie 9 rokov väzenia
Ivan Mego 17. septembra 2019
FOTO: LEN PRE SILNÉ POVAHY! Nepoznáte mŕtveho muža?
Z brutálneho útoku v centre Bratislavy obvinili dvoch Srbov
Ivan Mego 11. decembra 2019 11. decembra 2019
ZABIJAK PETLUŠ PRED SÚDOM! Vyprosil si lepšie väzenské podmienky ako podvodník z BMG Invest
Ivan Mego 22. júla 2019 23. júla 2019
ZA MREŽAMI AŽ DO JESENE: Obvinení z vraždy novinára zostávajú vo väzbe

References: súd 
 súd 
 súd 
 súd 
 Súd 
 Súd